ഇതുവരെ കണ്ട ചാക്കോച്ചനായിരിക്കില്ല ഒറ്റിലെ ചാക്കോച്ചന്, കുറിപ്പുമായി കോസ്റ്റ്യൂം ഡിസൈനര് ബാലതാരമായി സിനിമയിലെത്തുകയും പിന്നീട് യൗവ്വനത്തില് നായകനായി അഭിനയിച്ച് വര്ഷങ്ങളോളം മലയാള സിനിമയിലെ പ്രണയ നായകനായി വിലസുകയും പിന്നീട് ഒരിടവേളയ്ക്ക് ശേഷം തിരിച്ചെത്തി മാസ്മരിക പ്രകടനങ്ങള് കാഴ്ചവെച്ചുകൊണ്ടിരിക്കുന്ന നടനാണ് കുഞ്ചാക്കോ ബോബന്. പ്രണയം മാത്രമെ പുള്ളിക്ക് പറഞ്ഞിട്ടുള്ളൂ എന്ന് പറഞ്ഞവരെ കൊണ്ട് രണ്ടാം വരവില് ചാക്കോച്ചന് തിരുത്തി പറയിപ്പിച്ചു. വില്ലനായി, നായകനായി, സ്വഭാവനടനായി എല്ലാം നാല്പ്പതുകളിലും ചാക്കോച്ചന് അതിശയിപ്പിക്കുന്നുണ്ട്. ഇപ്പോള് ഒറ്റ് എന്ന പുതിയ ചിത്രത്തിന്റെ ചിത്രീകരണവും മറ്റുമായി തിരക്കിലാണ് കുഞ്ചാക്കോ ബോബന്. അരവിന്ദ് സ്വാമിക്കൊപ്പമാണ് ഒറ്റില് കുഞ്ചാക്കോ ബോബന് എത്തുന്നത്. തൊണ്ണൂറുകളിലെ പ്രണയനായകന്മാരെ ഒറ്റ ഫ്രെയിമില് കാണാന് സാധിക്കുന്ന സന്തോഷത്തിലാണ് ചിത്രത്തിന്റെ പ്രഖ്യാപനം മുതല് ആരാധകര്. മണിരത്നം സംവിധാനം ചെയ്ത ദളപതി എന്ന സൂപ്പര്ഹിറ്റ് ചിത്രത്തിലൂടെ തന്റെ ഇരുപത്തിയൊന്നാം വയസിലാണ് അരവിന്ദ് സ്വാമി അഭിനയരംഗത്തേക്ക് എത്തിയത്. Also read: ജീവനോളം വിലയില്ല... പരീക്ഷയ്ക്ക്, വിദ്യാര്ഥികളോട് സൂര്യ പിന്നീട് നായക വേഷത്തില് നിരവധി ചിത്രങ്ങളില് പ്രത്യക്ഷപ്പെട്ട അരവിന്ദ് സ്വാമി അധികം വൈകാതെ മുന്നിര താരങ്ങള്ക്കൊപ്പം ഉയര്ന്നു. തുടര്ന്ന് നിരവധി ചിത്രങ്ങളില് അദ്ദേഹം അഭിനയിച്ചു. മലയാള സിനിമയിലും അരവിന്ദ് സ്വാമി അഭിനയിച്ചിട്ടുണ്ട്. ദേവരാഗം എന്ന മലയാള ചിത്രത്തിലാണ് അവസാനമായി അരവിന്ദ് സ്വാമി അഭിനയിച്ച്. തമിഴിലും മലയാളത്തിലുമായാണ് ഒറ്റ് ഒരുക്കുന്നത്. അതുകൊണ്ട് തന്നെ ഇരുപത്തിയഞ്ച് വര്ഷങ്ങള്ക്ക് ശേഷം മലയാളത്തിലേക്കുള്ള അരവിന്ദ് സ്വാമിയുടെ തിരിച്ച് വരവ് കൂടിയായിരിക്കും ഒറ്റിലൂടെ സംഭവിക്കാന് പോകുന്നത്. ഫെല്ലിനി ടി.പി സംവിധാനം ചെയ്യുന്ന ചിത്രമാണ് ഒറ്റ്. നേരത്തെ സിനിമയുടെ പോസ്റ്ററുകളും ലൊക്കേഷന് ചിത്രങ്ങളുമെല്ലാം പുറത്തിറങ്ങിയിരുന്നു. ദി ഷോ പീപ്പിളിന്റെ ബാനറില് തമിഴ് താരം ആര്യയും ഓഗസ്റ്റ് സിനിമാസിന്റെ ബാനറില് ഷാജി നടേശനും ചേര്ന്നാണ് ചിത്രം നിര്മിക്കുന്നത്. ഇപ്പോള് ഒറ്റിലെ കുഞ്ചാക്കോ ബോബന് കഥാപാത്രത്തെ കുറിച്ചുള്ള പുത്തന് വിശേഷങ്ങള് അടങ്ങിയൊരു കുറിപ്പാണ് സോഷ്യല്മീഡിയയില് ചര്ച്ചയാകുന്നത്. Also read: ബിഗ് ബോസ് കപ്പുയര്ത്തി ദിവ്യാ അഗര്വാള് ഒറ്റിലെ കോസ്റ്റ്യൂം ഡിസൈനറായ സ്റ്റെഫി സേവ്യറാണ് കുറിപ്പ് പങ്കുവെച്ചിരിക്കുന്നത്. പത്തിലധികം ചിത്രങ്ങളില് ചാക്കോച്ചനോടൊപ്പം പ്രവര്ത്തിച്ചിട്ടുള്ളയാളാണ് സ്റ്റെഫി സേവ്യര്. ഇതുവരെ കാണാത്തൊരു കുഞ്ചാക്കോ ബോബന് കഥാപാത്രമായിരിക്കും ഒറ്റിലേത് എന്നാണ് സ്റ്റൈഫി കുറിച്ചിരിക്കുന്നത് ലൊക്കേഷനില് നിന്നും കുഞ്ചാക്കോ ബോബനോടൊപ്പം പകര്ത്തിയ ചിത്രവും സ്റ്റെഫി പങ്കുവെച്ചിട്ടുണ്ട്. കുഞ്ചാക്കോ ബോബനുമൊത്തുള്ള എന്റെ പത്താമത്തെ സിനിമയാണിത്. ഇതുവരെ നിങ്ങള് സ്ക്രീനില് കാണാത്ത വിധത്തിലുള്ള ഒരു കുഞ്ചാക്കോ ബോബനെ കാണാമെന്ന ഉറപ്പ് നല്കുന്നു എന്നായിരുന്നു അവര് കുറിച്ചത്. ചിത്രത്തിലെ നടി ദീപ തോമസുമൊത്തുള്ളൊരു ചിത്രവും കഴിഞ്ഞ ദിവസം സ്റ്റെഫി പങ്കുവെച്ചിരുന്നു. കഴിഞ്ഞ ദിവസം സിനിമയുടെ ഷൂട്ടിങ് ആരംഭിച്ച സന്തോഷം പങ്കുവെച്ച് നിര്മാതാക്കള് ലൊക്കേഷന് ചിത്രങ്ങള് പങ്കുവെച്ചിരുന്നു. ബോളിവുഡ് താരം ജാക്കി ഷ്രോഫും സുപ്രധാന കഥാപാത്രമായി ചിത്രത്തില് എത്തുന്നുണ്ട്. ഗോവയാണ് ചിത്രത്തിന്റെ പ്രധാന ലൊക്കേഷന്. മുംബൈ, മംഗലാപുരം തുടങ്ങിയ സ്ഥലങ്ങളാണ് ചിത്രത്തിന്റെ മറ്റ് പ്രധാന ലൊക്കേഷനുകള്. Also read: വീട്ടിലേയ്ക്ക് വരുന്നില്ലേ എന്ന് ദീപിക, രണ്വീറിന്റെ മറുപടി ഇങ്ങനെ, താരങ്ങളുടെ സംഭാഷണം വൈറലാവുന്നു ത്രില്ലര് പശ്ചാത്തലത്തില് ഒരുങ്ങുന്ന ചിത്രത്തിന്റെ തിരക്കഥ ഒരുക്കുന്നത് എസ്.സജീവാണ്. തെലുങ്ക് താരം ഈഷ റെബ്ബയാണ് ചിത്രത്തിലെ നായികയായി. ടൊവിനോ ചിത്രം തീവണ്ടി ഒരുക്കിയ സംവിധായകനാണ് ഫെല്ലിനി ടി.പി. അരവിന്ദ് സ്വാമിയുടേതായി അവസാനമായി തിയേറ്ററുകളിലെത്തിയ ചിത്രം തലൈവിയാണ്. എ.എല് വിജയ് സംവിധാനം ചെയ്ത ചിത്രത്തില് ടൈറ്റില് റോളിലെത്തിയത് ബോളിവുഡ് നടി കങ്കണ റണൗട്ടായിരുന്നു. തമിഴ്നാട് മുഖ്യമന്ത്രിയും നടിയുമായിരുന്ന ജയലളിതയുടെ ജീവിതമായിരുന്നു സിനിമയുടെ പ്രമേയം. ചിത്രത്തില് എംജിആറിനെ അവതരിപ്പിച്ചത് അരവിന്ദ് സ്വാമിയായിരുന്നു. നിഴലാണ് അവസാനമായി റിലീസിനെത്തിയ കുഞ്ചാക്കോ ബോബന് ചിത്രം. നയന്താരയായിരുന്നു ചിത്രത്തില് നായിക. ഒറ്റിന് പുറമെ പട, ഭീമന്റെ വഴി, നീലവെളിച്ചം തുടങ്ങി നിരവധി സിനിമകള് അണിയറയില് കുഞ്ചാക്കോ ബോബന്റെതായി ഒരുങ്ങുന്നുണ്ട്. പല ചിത്രങ്ങളും ആരംഭിക്കാന് വൈകുന്നത് കൊവിഡ് പ്രതിസന്ധി നിലനില്ക്കുന്നതിനാലാണ്. അനിയത്തിപ്രാവ് വേണ്ടെന്ന് വച്ച സിനിമയായിരുന്നെന്ന് കുഞ്ചാക്കോബോബന് Also read: അപ്പുവിനെപ്പോലെയാകൂ..., ഏറെ പ്രിയപ്പെട്ട കഥാപാത്രത്തിന്റെ ആറ് വര്ഷങ്ങള് ആഘോഷിച്ച് ടൊവിനോ source: filmibeat.com